**Баспасөз ақпараты**

2019 жылғы 2-4 қазан аралығында Женевада (Швейцария) ақпаратқа қол жеткізу жөніндегі Орхус конвенциясының Мақсатты тобының VI отырысы және оның қамқорлығымен БҰҰ ЕЭК-ЕЭА қоршаған ортаға ашық деректер бойынша бірлескен семинары өтті.

Іс - шараларға Ақпаратқа кіру, шешімдер қабылдау процесіне жұртшылықтың қатысуы және қоршаған ортаға қатысты мәселелер бойынша сот әділдігіне қол жеткізу туралы конвенцияға (Орхус конвенциясы) қатысушы елдердің, халықаралық ұйымдардың, Орхус орталықтарының, жоғары оқу орындарының, ҮЕҰ өкілдері, сондай-ақ сарапшылар қатысты.

Кездесуге қатысушылар тақырыптық зерттеулер мен озық тәжірибелері бойынша ақпаратпен алмасып, экологиялық ақпаратты тарату саласындағы іс-шаралардың қорытындыларын талқылады, сондай-ақ алдағы перспективаға арналған жоспарларды белгіледі. Атап айтқанда, адам денсаулығы мен қоршаған ортаға қауіп төнген жағдайда ақпаратты тиімді ұсыну, халықтың қазіргі заманғы технологияларды пайдалануы, электрондық ақпараттық құралдар бойынша ұсыныстарды жаңарту, Орхус конвенциясының ережелеріне сәйкес өз құқықтарын жүзеге асыратын ақпараттарға қол жеткізуге және хабардар етушілерді және басқа да тұлғаларды қорғауға шектеулер қолдану мәселелері талқыланды.

Кеңес Қазақстан тарапы ұсынған Қазақстан Республикасындағы экологиялық ақпаратқа қоғамдық қолжетімділікті қамтамасыз ету құралдары туралы баяндаманы тыңдады.

Пікірталас барысында экологиялық ақпарат жүйелерін жаңғырту және экологиялық ақпараттың қол жетімділігі, кең тарату, сондай-ақ қосымша экономикалық, әлеуметтік және экологиялық пайданы пайдалану арқылы оның маңыздылығын арттыру бойынша одан арғы қадамдар мәселелері қозғалды.

Толығырақ ақпарат <http://www.unece.org/environmental-policy/conventions/public-participation/meetings-and-events/public-participation/2019/sixth-meeting-of-the-task-force-on-access-to-information-under-the-aarhus-convention/sixth-meeting-of-the-task-force-on-access-to-information-under-the-aarhus-convention.html> сайтында орналастырылған.